На основу члана 8. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе, (Службени лист Града Ниша'', број 52/18), Oдељење за привреду и финансије, саставља

**ПРОГРАМ ЈАВНЕ РАСПРАВЕ**

 **О НАЦРТУ ОДЛУКЕ О БОРАВИШНОЈ ТАКСИ**

Упућује се на јавну расправу нацрт Одлуке о боравишној такси у трајању од 7 (седам) дана, спровешће се почев од 29.11.2019.године и трајаће закључно са 06.12.2019.године.

Јавна расправа о нацрту Одлуке о боравишној такси ће се спровести:

* Организовањем, отвореног састанка представника надлежних органа општине са заинтересованим грађанима и представницима удружења грађана и средстава јавног обавештавања дана 06.12.2019.године у сали Скупштине општине Дољевац са почетком у 11 часова,
* Истицањем на огласној табли у згради Општинске управе општине Дољевац,
* Објављивањем на сајту општине Дољевац [www.opstinadoljevac.rs](http://www.opstinadoljevac.rs),
* Примедбе и предлози на нацрт Одлуке о боравишној такси, могу се у писаном облику доставити:
* Одељењу за привреду и финансије Општинске управе општине Дољевац, ул. Николе Тесле бр. 121, 18410 Дољевац, најкасније до 06.12.2019.године до 10 часова

Утврђује се програм јавне расправе:

* Уводна реч и представљање нацрта Одлуке о боравишној такси;
* Упознавање са правилима јавне расправе;
* Предлози и примедбе на нацрт Одлуке о боравишној такси;
* Завршна реч.

О току јавне расправе Одељење за привреду и финансије ће сачинити извештај са предлозима и сугестијама изнетим на јавној расправи и исти доставити органу надлежном за утврђивање нацрта Одлуке о боравишној такси.

Број:\_\_\_\_\_\_\_\_\_\_\_\_\_

У Дољевцу:\_\_\_\_\_\_\_\_\_\_\_\_\_\_\_\_\_\_

ОДЕЉЕЊЕ ЗА ПРИВРЕДУ И ФИНАНСИЈЕ